ความตายจงมาสู่อเมริกา

ความตายจงมาสู่อเมริกา () เป็นสโลแกนการเมืองต่อต้านอเมริกาที่ใช้กันอย่างแพร่หลายในประเทศอิหร่าน,Arash Karami: Khomeini Orders Media to End 'Death to America' Chant , Iran Pulse, October 13, 2013 อัฟกานิสถาน, เลบานอน, เยเมน, อิรัก และปากีสถาน รูฮุลลอฮ์ โคมัยนี ผู้นำสูงสุดอิหร่านคนแรก เป็นคนทำให้วลีนี้เป็นที่นิยม เขาคัดค้านการร้องตะโกนทางวิทยุและโทรทัศน์ แต่ไม่คัดค้านในการประท้วงและโอกาสอื่น ๆ ความหมายตรงตัวของวลีเปอร์เซียที่ว่า "แมร์กแบร์ออมรีคอ" คือ "ความตายจงมาสู่อเมริกา" ในคำแปลทางการส่วนใหญ่จะลดความรุนแรงในภาษาอังกฤษจาก "Death to America" เป็น "Down with America" การขับร้อง "ความตายจงมาสู่อเมริกา" ถูกใช้โดยกลุ่มต่อต้านอเมริกาและผู้ประท้วงต่าง ๆ ทั่วโลกHerbst, p. 6-7

สโลแกนในบริบททางประวัติศาสตร์นี้เกิดขึ้นจากนโยบายอันไม่เป็นมิตรของรัฐบาลสหรัฐต่ออิหร่าน และแสดงถึงความโกรธเคืองต่อนโยบายเหล่านั้น และไม่ปรารถนาให้คนอเมริกันต้องตายจริง ๆ ในสุนทรพจน์ต่อนักศึกษา แอลี ฆอเมเนอี ผู้นำสูงสุดของอิหร่าน ตีความสโลแกนดังกล่าวเป็น "ความตายของนโยบายของสหรัฐ ความตายของความเย่อหยิ่ง" หลังจากการประชุมกับผู้บัญชาการกองทัพบกและกองทัพอากาศ ฆอเมเนอีประกาศว่าชาวอิหร่านไม่ได้ต่อต้านชาวอเมริกัน แต่ว่า "ความตายจงมาสู่อเมริกา" หมายความถึงการล่มสลายของผู้นำสหรัฐ โดยเฉพาะอย่างยิ่งดอนัลด์ ทรัมป์ ประธานาธิบดีสหรัฐ จอห์น โบลตัน ที่ปรึกษาความมั่นคงแห่งชาติในขณะนั้น และไมก์ พอมเพโอ รัฐมนตรีว่าการกระทรวงการต่างประเทศสหรัฐในขณะนั้น

ประวัติ

การใช้งานในโลกอาหรับ

ผู้สนับสนุนฮิซบุลลอฮ์ กลุ่มทหารชีอะฮ์ที่มีฐานในประเทศเลบานอนซึ่งมีความใกล้ชิดกับอิหร่าน ร้อง "ความตายจงมาสู่อเมริกา" ในการเดินขบวนประท้วงบนท้องถนนเป็นประจำ สโลแกนของฮูษี กลุ่มกบฏชีอะฮ์ในเยเมนที่อิหร่านสนับสนุน เขียนว่า "อัลลอฮ์ผู้ทรงยิ่งใหญ่ ความตายจงมาสู่อเมริกา ความตายจงมาสู่อิสราเอล คำสาปแช่งแก่ชาวยิว ให้อิสลามได้ชัยชนะ"

การตีความและความหมาย
โมแฮมแมด แนฮอแวนดียอน เสนาธิการของอดีตประธานาธิบดีอิหร่าน แฮแซน โรว์ฮอนี กล่าวว่า:

Hussein al Hamran หัวหน้าฝ่ายความสัมพันธ์ต่างประเทศของอันศอรุลลอฮ์ (ฮูษี) กล่าวว่า: "ในส่วนของคำว่า 'ความตายสู่อเมริกา' เราหมายถึงการเมืองอเมริกา ไม่ใช่คนอเมริกัน" Ali al-Bukhayti อดีตโฆษกและเจ้าหน้าที่สื่อมวลชนของกลุ่มฮูษี กล่าวว่า: "เราไม่ได้ต้องการให้ใครตายจริง ๆ สโลแกนของเราเป็นเพียงการต่อต้านการแทรกแซงของรัฐบาลเหล่านั้นเท่านั้น [นั่นคือ สหรัฐและอิสราเอล]" โรว์ฮอนีก็ปฏิเสธการตีความสโลแกนแบบตรงตัว โดยระบุว่าสโลแกนดังกล่าวเป็นการแสดงถึงการต่อต้านนโยบายแทรกแซงของสหรัฐมากกว่าจะเป็นการแสดงความเกลียดชังต่อประชาชนชาวอเมริกัน

ในวันที่ 8 กุมภาพันธ์ ค.ศ. 2019 แอลี ฆอเมเนอีกล่าวว่า "ความตายจงมาสู่อเมริกา หมายถึง ความตายจงมาสู่[ดอนัลด์] ทรัมป์, [จอห์น] โบลตัน และ[ไมก์] พอมเพโอ เราวิจารณ์นักการเมืองอเมริกันที่บริหารประเทศนั้น ชาติอิหร่านไม่ได้ต่อต้านคนอเมริกัน"

ดูเพิ่ม

 ความตายจงมาสู่ชาวอาหรับ
 ความตายจงมาสู่อิสราเอล
 "เกรตซาตาน"และ"ลิตเติลซาตาน"
 ความตายจงมาสู่ฆอเมเนอี

หมายเหตุ

อ้างอิง

หมวดหมู่:การต่อต้านอเมริกา
หมวดหมู่:ความสัมพันธ์สหรัฐ–อิหร่าน
หมวดหมู่:วลีที่ดังในปีค.ศ.1978